CELEX: 62018CN0066
Language: sl
Date: 2018-02-01 00:00:00
Title: Zadeva C-66/18: Tožba, vložena 1. februarja 2018 – Evropska komisija/Madžarska

201806010361917382018/C 211/10662018CJC21120180618SL01SLINFO_JUDICIAL201802017822Zadeva C-66/18: Tožba, vložena 1. februarja 2018 – Evropska komisija/Madžarska
 ---documentbreak--- C2112018SL720120180201SL00107282Tožba, vložena 1. februarja 2018 – Evropska komisija/Madžarska
   (Zadeva C-66/18)2018/C 211/10Jezik postopka: madžarščina
      Stranki
   
   
      Tožeča stranka: Evropska komisija (zastopniki: V. Di Bucci, L. Malferrari, B. De Meester in Talabér-Ritz K, agenti)
   
      Tožena stranka: Madžarska
   
      Predlogi tožeče stranke
   
   Komisija Sodišču predlaga, naj ugotovi, da Madžarska ni izpolnila
   
            —
         
         
            obveznosti iz člena XVII GATS [Splošni sporazum o trgovini s storitvami], ker v skladu s členom 76(1)(a) spremenjenega zakona št. CCIV iz leta 2011 za tuje visokošolske ustanove zunaj EGP izvajanje izobraževalnih storitev pogojuje s sklenitvijo mednarodnega sporazuma;
         
      
            —
         
         
            obveznosti iz člena 16 Direktive 2006/123/ES (
                  1
               ) in vsekakor členov 49 PDEU in 56 PDEU ter člena XVII GATS, ker v skladu s členom 76(1)(b) spremenjenega zakona št. CCIV iz leta 2011 od tujih visokošolskih ustanov zahteva, da v državi izvora izvajajo visokošolsko izobraževanje;
         
      
            —
         
         
            obveznosti iz členov 13, 14(3) in 16 Listine Evropske unije o temeljnih pravicah v zvezi z zgoraj navedenimi omejitvami; in
         
      
            —
         
         
            Madžarski naloži plačilo stroškov.
         
      
      Tožbeni razlogi in bistvene trditve
   
   Na Madžarskem je pravni temelj za izvajanje visokošolskih storitev zakon št. CCIV iz leta 2011 o nacionalnem visokem šolstvu, ki v členu 76(1)(a) določa, da lahko tuja visokošolska ustanova izobraževalno dejavnost, na podlagi katere se pridobi diploma, na ozemlju Madžarske izvaja samo, če sta pogodbeni stranki privolili, da ju zavezuje mednarodna pogodba o načelni podpori njenemu delovanju na Madžarskem, sklenjena med vlado Madžarske in vlado države sedeža tuje visokošolske ustanove, pri čemer mora v primeru zvezne države, če za privolitev, da jo mednarodna pogodba zavezuje, ni pristojna osrednja vlada, navedena poogodba temeljiti na predhodnem sporazumu z osrednjo vlado te države.
   Poleg tega člen 76(1)(b) zakona št. CCIV iz leta 2011 določa, da morajo tuje visokošolske ustanove, ki delujejo na Madžarskem, ne le veljati za državno priznane visokošolske ustanove v državi svojega sedeža, temveč v zadevni državi tudi dejansko izvajati visokošolsko izobraževanje.
   Komisija je 27. aprila 2017 v zvezi s spremenjenim zakonom št. CCIV iz leta 2011 proti Madžarski sprožila postopek zaradi neizpolnitve obveznosti.
   Ker je Komisija menila, da odgovor Madžarske ni zadovoljiv, je prešla v naslednjo fazo postopka zaradi neizpolnitve obveznosti in Madžarski 14. julija 2017 poslala obrazloženo mnenje.
   Ker je Komisija menila, da tudi odgovor na obrazloženo mnenje ni zadovoljiv, je sklenila, da zadevo predloži Sodišču, ki naj ugotovi, da Madžarska ni izpolnila obveznosti iz člena XVII GATS, člena 16 Direktive 2006/123/ES, členov 49 PDEU in 56 PDEU ter členov 13, 14(3) in 16 Listine Evropske unije o temeljnih pravicah.
   (
         1
      )	Direktiva 2006/123/ES Evropskega parlamenta in Sveta z dne 12. decembra 2006 o storitvah na notranjem trgu (UL 2006, L 376, str. 36).